
ДО

ПРЕДСЕДАТЕЛЯ
НА ОБЩИНСКИ СЪВЕТ 

ГР. БУРГАС

Д О К Л А Д Н А  З А П И С К А

ОТ ЙОРДАНКА АНАНИЕВА
ЗАМЕСТНИК-КМЕТ НА ОБЩИНА БУРГАС

И ПРЕДСЕДАТЕЛ НА МКБППМН

ОТНОСНО:  
Отчет за 2015 г.  за  дейността на Местната комисия за борба срещу противообществените прояви на малолетните и непълнолетните (МКБППМН) в Община Бургас

 
УВАЖАЕМИ ОБЩИНСКИ СЪВЕТНИЦИ,

Съгласно чл. 7, ал. 2 от Закона за борба срещу противообществените прояви на малолетните и непълнолетните  „Местните комисии ежегодно отчитат дейността си пред кмета, общинския съвет и пред Централната комисия за борба срещу противообществените прояви на малолетните и непълнолетните”.

Въз основа на посоченото по-горе основание, предоставям годишния отчет за 2015 г. на Комисията и предлагам Общински съвет Бургас да вземе следното




          Р Е Ш Е Н И Е:

ПРИЕМА годишния отчет за 2015 г. за дейността на Местната комисия за борба срещу противообществените прояви на малолетните и непълнолетните.

      ПРИЛОЖЕНИЕ: 
Годишен отчет за 2015 г. за дейността на МКБППМН в Община Бургас.

ЙОРДАНКА АНАНИЕВА

Заместник-кмет и

Председател на МКБППМН
Съгласувал:

Дирекция „ПНО“………….

Изготвил:
Десислава Василева
Секретар на МКБППМН

О  Т  Ч  Е  Т

ЗА ДЕЙНОСТТА НА МЕСТНАТА КОМИСИЯ ЗА БОРБА СРЕЩУ ПРОТИВООБЩЕСТВЕНИТЕ ПРОЯВИ НА МАЛОЛЕТНИТЕ И НЕПЪЛНОЛЕТНИТЕ 

В ОБЩИНА БУРГАС ЗА 2015 ГОДИНА


Съгласно Закона за борба срещу противообществените прояви на малолетните и непълнолетните (ЗБППМН), на основание чл. 7, ал. 2, Местната комисия за БППМН всяка година представя отчет за дейността си пред Централната комисия, пред Кмета и пред Общинския съвет.

І. ОРГАНИЗАЦИОННО СЪСТОЯНИЕ НА МЕСТНАТА КОМИСИЯ:

· Съставът на Комисията е определен със Заповед № 599/24.03.2015  г. на кмета Димитър Николов, съобразно чл. 2, ал. 6 от Закона за БППМН. 
· Секретарят на комисията е щатен, съгласно чл. 6, ал. 3 от ЗБППМН. Назначението отговаря на ПМС № 51/2006 г., съобразно което секретарят на Комисията е преминал от трудови на служебни правоотношения по Закона за държавния служител през 2008 г.
· Пленарният състав на Местната комисия през 2014 г. е от петнадесет члена, като броят на състава отговаря на изискванията на ЗБППМН.
ІІ. ДЕЙНОСТ НА КОМИСИЯТА
1. Реализирани дейности и инициативи, във връзка с изпълнение решението на ЦКБППМН от 11.03.2014 г., относно приетите приоритетни области на дейност.

1.1. Ранна превенция и откриване на симптоми за извършване на криминални деяния.

1.1.1. Работа в училищата

1.1.1.1. Работа с директорите и педагогическото ръководство:

Местната комисия целогодишно приема заявки от директорите на училищата за организиране на срещи и беседи по различни проблеми, свързани с противообществените прояви при подрастващите. Тези дейности са свързани с превантивната програма на МКБППМН.
1.1.1.2. Работа с педагогическите съветници и класните ръководители:

Работата с педагогическите съветници се осъществява по два начина: директно и чрез Регионалната асоциация на училищните психолози и педагози (РАУПП). РАУПП организира регулярни ежемесечни срещи с педагогическите съветници и с училищните психолози, които членуват в организацията. Срещите са на територията на Регионалния инспекторат по образование – Бургас, на които присъства и инспектора, отговарящ за дейността на педагогическите съветници и училищните психолози. Предвид текучеството на тези кадри в училищата, в началото на всяка учебна година, МКБППМН изнася лекция, свързана с дейността и функциите на комисията. Те биват запознати със ЗБППМН и взаимодействието между институциите, което се осъществява при всеки конкретен случай. Разработена е  презентация на тема: „Децата с противообществени прояви и ние“, която обхваща бърз преглед на законовата рамка и взаимодействието между институциите. Всяка година на тази среща се предоставят контактите на МКБППМН, чрез които може да се осъществява директна връзка с комисията за методическа помощ при решаването на конкретни казуси. Секретарят на Комисията присъства на всички тематични срещи, които се организират от РАУПП и участва във възникналите дискусии. 

1.1.1.3. Работа с родителските съвети и училищните настоятелства:

В началото на всяка учебна година педагогическите съветници информират родителските съвети и училищните настоятелства на родителските срещи за възможността за съвместни инициативи с МКБППМН. Такива инициативи се случват по заявка от страна на училищните настоятелства или родителските съвети. Същата е включена в превантивната програма на МКБППМН. 
1.2. Дейности за ограничаване на криминалната активност на ромските деца.

1.2.1. Дейности по обхващането и задържането на децата в училище от рисковите групи и особено от ромската общност, здравно и сексуално образование, превенция на ранните бракове, дейности по подготовка за отговорно родителство и т.н.

Дейностите в тази област се развиват съвместно с Фондация „Обединен ромски съюз“. Наш обществен възпитател е преминал обучение за здравна медиация и влиза в групите, които са създадени от Фондацията. Децата са сформирани в различни целеви групи.

Децата от начален курс са обхванати в група, която получава помощ при подготовка за учебни занятия – подготовка на домашни работи и задълбочено усвояване на учебния материал за  следващия учебен ден.
Сформирана е група от момичета за изучаване на характерни танци. Съвместно с обученията по танци в групата се осъществяват и дейностите по превенция на ранните бракове. В групата влизат обучени лектори, които са подготвени да говорят по различни теми, свързани с брака, отглеждането на деца, вредите за здравето от ранна бременност и евентуално увреждане на плода, поради неподготвения организъм на младото момиче.
Сформирана е група от момчета – лидери от общността. След предварителна подготовка момчетата от групата провеждат с връстниците си беседи по здравно и сексуално образование. Активно се използва метода „връстници обучават връстници“. Застъпени са теми като: предпазване от полово предавани болести, контрацепция и защо е необходима и т.н. 
По сходен начин е организирана и група  от момичета, изнасяща беседи по въпроси, свързани с контрацепция и полово-предавани болести. 
Лидерските групи от момчетата и момичетата се включват по време на кампаниите АНТИ СПИН.
1.2.2. Работа с ромски лидери и семейства. 
Фондация „Областен ромски съюз“ е организация, с която МКБППМН си партнира от години. Фондацията е предоставила помещение на Местната комисия, което се използва за разглеждане на възпитателни дела на деца от ромската общност, живеещи на територията на кв. „Победа“ и на кв. „Акациите“. Съобразно социалния доклад по чл. 16 от ЗБППМН и изводите от проведеното възпитателно дело се преценя капацитета на семейството и неговите нужди. На тези дела присъства и възпитателят, който е обучен здравен медиатор и представител на Фондация „Областен ромски съюз“. Негова задача е да мотивира още на място родителите да посещават сбирки за обмен между родители и повишаване на родителския капацитет. На тези срещи за обмен присъстват майки, които са записали децата си по общинска програма в детски заведения в град Бургас, извън затворената общност на квартала. Децата на някои от тях са продължили своето образование в начален курс в основни училища извън квартала. За всички деца от тази възраст Община Бургас е подсигурила училищен автобус. Майките на тези деца са мотивирани да разказват за ползите от това децата им да получават адекватно образование извън квартала и извън влиянието на маргиналните групи. 
1.3. Превантивна работа с родителите – конкретни дейности и резултати.

Превантивната работа с родители обхваща всички родители на деца, на които е наложена мярка по чл. 13, ал. 1, т. 5 – работа с обществен възпитател. Обществените възпитатели имат задължение минимум два пъти седмично да консултират и родителите на децата, с които работят, тъй като за да се постигне качествена промяна в поведението на детето, е необходимо да се подпомогне родителския капацитет. На ежемесечните оперативки, които се организират от секретаря на комисията се обсъждат причините за възникване на проблема довел да извършване на противообществената проява. Секретарят е обучен от ЦКБППМН да осъществява групова супервизия на възпитателите, което се прави на тези сбирки. Освен това секретаря организира супер визия върху работата на конкретни възпитатели, когато те имат проблеми в осъществяването на възпитателния надзор. Често пъти тези проблеми са продиктувани от отношението на родителите към наложената възпитателна мярка. Той се осъществява от психолозите – членове на комисията, или от обществени възпитатели – психолози. Част от родителите продължават да търсят консултации и след приключване на задължителния надзор, който се реализира в консултативния център на МКБППМН. Предвидено е въвеждане на работно време на консултативния център в два от работните дни от началото на 2016 г., когато той ще бъде достъпен за всички родители на учениците от Община Бургас, независимо дали те са преминали през институцията МКБППМН. В консултативният център ще се консултират и учители, педагогически съветници, социални работници, работещи с деца в риск.
1.4. Дейности по изпълнение на национални и общински планове и програми.
1.4.1. Общински стратегии и програми за превенция на насилието между деца, съгласно препоръките в Писмо № 96/21.12.2006 г. на ЦКБППМН до председателите на МКБППМН – брой и конкретни дейности.
Разработена е общинска стратегия за намаляване на агресията в училище, която дава възможност на училищата да разработват малки училищни проекти и да кандидатстват за финансиране пред Община Бургас (още през 2009 г.)
Провежда се арт-терапия в групи за деца като възпитателна мярка, съгласно чл. 13, ал. 1, т. 3 „задължаване да участва в консултации, обучения и програми за преодоляване на отклоненията в поведението“ и в групи като превантивна мярка на деца в риск (ежеседмично).
От началото на 2015 г. са включени дейностите – музикотерапия и превенция чрез спорт.

Музикотерапията е организирана изцяло за децата живеещи в центровете за настаняване от семеен тип, които са четири на брой в Община Бургас, като превантивна мярка за деца в риск (ежеседмично).
Превенцията чрез спорт е за младежи между 14 и 18 г., на които е наложена възпитателна мярка по чл. 13, ал. 1 т. 3 „задължаване да участва в консултации, обучения и програми за преодоляване на отклоненията в поведението“. Те подпомагат спортен клуб „Параспорт“ на басейна в общински спортен комплекс към ПМГ. Младежите помагат на хора с увреждания да влизат и излизат в басейна и да изпълняват различни комплекси от упражнения във вода. В същото време младежите ползват басейна безвъзмездно за индивидуални тренировки под наблюдението на обществен възпитател, както и фитнес залата, оборудвана със средства на МКБППМН. Право да ползват спортния комплекс имат и всички деца на които е наложена възпитателна мярка по чл. 13, ал. 1, т. 5 „поставяне под надзор на обществен възпитател“, като са определени дни от седмицата, в които да могат да посещават спортния комплекс под надзора на обществен възпитател.
Организира се кариерно консултиране на деца с проблеми в образованието и техните семейства (при необходимост, съвместно с Център за кариерно консултиране) – като задължителна мярка, отново съгласно чл. 13, ал. 1, т. 3, в ученически групи  и индивидуално като превантивна мярка. Сключено е споразумение за сътрудничество между Община Бургас и ЦКО.
МКБППМН поддържа три кабинета – в централна градска част (консултативен център), в ж.к. „Меден рудник” (кметството) и в ОУ „Христо Ботев“ – кв. „Победа“ (целогодишно), където се извършват консултации на родители и деца – безвъзмездно.

 Създаден е Клуб „Млад полицай” – съвместно с МВР (инспекторите на Детска педагогическа стая). В рамките на шест месеца в четири учебни заведения, вече четвърта година, са позиционирани клубове, състоящи се от 10 - 15 деца (включени на доброволен принцип), които се запознават с работата на хората, борещи се с престъпността на различни нива в държавата. За целта са реализирани много срещи със служители на работните им места в различни служби и звена. Децата слушат разказите на специалистите, като имат възможност да наблюдават и част от тренировъчния процес за поддържане на добра физическа подготовка. Посетени са звената на специалните части за борба с организираната престъпност, районните управления на МВР (срещи с оперативни полицаи), МКБППМН, МКБТХ, Служба „Пожарна безопасност“, Гранична полиция и Летище - Сарафово. В края на курса участниците държат изпит за приза „млад полицай“, в който се проверява физическата им подготовка и теоретичните им знания в тестове и игри със забавно-развлекателен характер, съобразен с възрастта на децата. Всички получават Сертификат „Млад полицай“ и значка „Млад полицай“ (в продължение на учебната 2014/2015 г. и 2015/2016 г.). В края на 2015 г. беше проведен и курс по стрелба и курс по бойни изкуства. В края на календарната 2015 г. се проведе състезание между клубовете, в което бяха включени и родителите на децата. 
Провеждат се различни дейности по превенция на асоциалното поведение на малолетните и непълнолетните в училищата (диалог по проблеми, свързани с рекета, употребата на наркотици, побой, страх, чувства, взаимоотношения в семейството, взаимоотношения в групата и т.н. – много от срещите, съвместно с инспектор ДПС).
През 2015 г. МКБППМН реализира пилотна за страната кампания за сигурността на децата в интернет. „Кой е срещу мен в мрежата?“ е проект, насочен към най-уязвимата според интернет експертите група – тази на учениците от 5-ти до 7-ми клас. Информационната инициатива започна от ОУ „Братя Миладинови“. Беше представен филма „Непростимо“ с реални случаи на деца, станали жертва на сексуален тормоз и посегателство, след който се проведе дискусия с експерта по интернет престъпления от ГДБОП Явор Колев. Какво представлява „дигиталното АЗ“ беше тема дискутирана с Доброслав Димитров – създателят на най-известната компютърна стратегическа игра в България „Империя онлайн“. Учениците бяха запознати със съдържанието на сайта www.cibercrime.bg, където могат да подават сигнали за заплаха в интернет. Сайтът се поддържа от МВР. Кампанията „Кой е срещу мен в мрежата?“ беше съвместна инициатива на Община Бургас – МКБППМН, ОД на МВР – сектор „Компютърни престъпления, интелектуална собственост и хазарт“ при ГДБОП, с медийната подкрепа на в-к „Компас“, радио „Мая“ и телевизия „Канал 0“, като събитието беше отразено и по БНТ. Като продължение на темата, обществени възпитатели от МКБППМН продължиха инициативата и проведоха подобни дискусии в СОУ „Кирил и Методий“ и ОУ „П. Р. Славейков“, ОУ „П. Яворов“ и др. Проектът „Кой е срещу мен в мрежата?“ ще продължи и през 2016 г., в училищата в ж.к. „Меден рудник“, като са предвидени и демонстрации.

1.4.2. Дейности по превенция на асоциалното поведение на малолетните и непълнолетните.
	Година 
	Брой реализирани програми за превенция и противодействие на детското асоциално поведение
	Брой лица, обхванати от информационни кампании за предотвратяване на асоциалното поведение сред децата
	Брой консултирани деца и семейства чрез МКБППМН

	2013
	3
	Около 1700
	267

	2014
	3
	Около 2000
	302

	2015
	4
	Около 1600
	362


1.4.3. Задачите  по  Националната  стратегия  за  борба  с  наркотиците  (2014 –  2018 г.) 

	Обучения на специалисти и доброволци по превенция на наркоманиите (брой, теми, брой обхванати лица
	Програми и проекти за превенцията на рисковото поведение за употреба на наркотици (брой, теми, брой обхванати лица)
	Програми за работа със семейства в риск и рискови групи деца (брой програми и проекти; теми; брой обхванати лица)
	Брой консултирани деца и родители във връзка с употребата на наркотици
	Издаване и разпространение на информационни материали (вид, теми и тираж)
	Брой информационни кампании и програми по превенция на наркоманиите
	Брой лица, обхванати в информационните кампании и превантивните програми
	Провеждане на проучвания за нагласите за употреба на наркотични вещества (теми и брой)
	Брой лица, обхванати в проучванията

	Брой: 2 

Теми: Обучение на обществените възпитатели за „Видове наркотични зависимости. Какво представлява дизейнерската дрога. Работа със зависими лица.“

Изнесено обучение на доброволци за „ВОВ“ 

Бр.обхв. лица: 60 
	Нямаме одобрени програми или проекти през 2015 г.
	Брой програми: 1

Програма за ранна превенция в гимназиите

Теми: „Видове психоактивни вещества и последствия от употребата им“.

Бр.обхв. лица:2000
	26
	Нямаме издания за 2015 г.
	3 кампании

31 май, 

26-юни, 

20 ноември
	Около 4000
	В края на 2015 г. се направи проучване за нагласите за употреба на наркотични вещества сред учениците
	2500


* ЗАБЕЛЕЖКА: Организатор на информационните кампании е Общинския съвет по наркотични вещества. Превантивно Информационният център при Община Бургас и Местната комисия се включват с доброволци и младежи в риск. 

Броят на консултираните деца включва само децата, консултирани по линия на МКБППМН. 

1.4.4. Дейности по националната програма за предотвратяване и противодействие на трафика на хора:
1.4.4.1. Издаване и разпространение на информационни материали по превенция на трафика на деца с цел сексуална и трудова експлоатация:

- теми: 
Картички: „Робството съществува“ – 100 бр.
Картички: „Не е за продан“ – 100 бр.

Книжка: „Ти не си за продан“ – 50 бр.

Брошура: „Малка книжка за три истински истории – 25 бр.

Плакати – 25 бр.

Използван е видеоклип – „Две малки момиченца“

1.4.4.2. Информационни кампании:
Брой: 6

Теми: 

· Прожекция на филма: „Die Fremde“ (Чужденката), реж. Фео Аладаг, удостоен с наградата LUX на Европейския парламент за 20110 г. Прожекцията е организирана от НКБТХ, със съдействието на Гьоте институт, гр. София и организация Terre des Fammes, Мюнхен. Състоя се в Културен център „Морско казино“ и беше гледана от граждани; младежи, потребители на социални услуги, ромски младежи, ученици – младежи с противообществени прояви.

· Лятна информационна кампания, в рамките на която се проведоха събития на открито в Морската градина на Бургас, включващи демострации на Ролер клуб – Бургас, хип-хоп танци и раздаване на информационни материали.

· Информационна кампания по повод 18 октомври – Европейски ден за борба с трафика на хора. Кампанията включва следните събития:

· Поход на Свободата (Walk for Freedom 2015) – присъединяване към инициативата на Кампания А21 и организиране на „Поход на Свободата“ в гр. Бургас с ученици от СОУ „Кирил и Методи“ гр. Бургас и доброволци на МКБТХ, сред тях и младежи с противообществени прояви. Популяризиране на 24-часовата гореща телефонна линия срещу трафика на хора, стартирана от Кампания А21 – 0 800 20 100;

· Училищни кампании срещу трафика на хора. В рамките на тези кампании се проведоха информационни часове, водени от педагогическите съветници и младежи доброволци.

· Раздаване на информационни материали срещу трафика на хора по централните пешеходни зони на града.

Брой участници: преки участници около 200, като в рамките на кампаниите са обхванати над 2000 души.
* ЗАБЕЛЕЖКА: Всички материали са издадени от Националната комисия за борба с трафика на хора. Упоменатият брой е предоставен на Община Бургас. Организатор на кампанията е Местната комисия за борба с трафика на хора. МКБППМН се включва с доброволци, младежи в риск и младежи с регистрирани противообществени прояви.

1.4.5. Мерки по превенция на противообществените прояви и престъпления, свързани с жп транспорта в съответствие с Писмо № 71/25.09.2007 г. на ЦКБППМН до председателите и секретарите на МКБППМН:

На територията на Община Бургас няма регистрирани противообществени прояви през 2015 г. свързани с жп транспорта. Всяка година обаче представители на МКБППМН, съвместно с инспектор от Транспортна полиция, осъществяват визити във всички центрове за настаняване от семеен тип на територията на общината, където се отглеждат деца. Такива визити са осъществени в ОУ „Хр. Ботев“ - кв. „Долно Езерово“, което е в близост до жп гарата и се случва ученици да пресичат прелеза. Проведена е дискусия, съпроводена с информационни материали (предоставени от Транспортна полиция), интерактивни игри и дискутиране на казуси, както и разясняване на последиците – опасност за живота, щети и наказания, свързани с противообществени прояви в ЖП транспорта.

Брой и видове мерки: посетени са 4 ЦНСТ-та, 2 училища от рискови групи, съвместно с инспектор от Транспортна полиция и едно посещение от сборна група с деца от клубовете „Млад полицай“ в Транспортна полиция;
Брой осъществени срещи със служители на Транспортна полиция: в рамките на „отворените врати“ на полицията, при посещението на сборната група, децата се срещнаха с полицаи от различни звена – видеонаблюдение, охрана на релсовия път и на вагоните, комуникация между полицаите, като на практика успяха да проследят работата на различни служби в рамките на един работен ден.
Брой разпространени материали, публикации в медиите, беседи в училищата: осъществено едно радиопредаване, посветено на темата в Общинското радио-Бургас. 
Не са проведени съвместни мероприятия с НПО по този проблем. 

2. Дейности по разпознаване, идентификация и корекционно-възпитателна работа с ненавършили пълнолетие деца, които споделят идеи или принадлежащи към организации с екстремистки или радикален характер:
2.1. НЕ СА установени малолетни и непълнолетни, споделящи идеи или принадлежащи към радикални и екстремистки групи, съответно не са  разкрити престъпления по расистки подбуди или като резултат на споделяне на екстремистки идеи, или членство в радикални групи, или организации.
2.2. НЕ СА установени малолетни и непълнолетни, извършващи противообществени прояви и насилие, мотивирано на расова, верска и етническа омраза или като резултат от споделяне на екстремистки идеи или членство в радикални групи и организации.
2.3. НЕ СА установени криминални деяния от футболни агитки (ултраси) и извършители на такива.
2.4. На този етап не предприемаме превантивни мерки, за да не обострим вниманието към проблем, който не съществува в рамките на нашата община. 

*Бургас е град с население от различни етнически общности, с различно религиозно вероизповедание. В града живеят хора, които се самоопределят като роми, турци, арменци, араби и други по-малки общности. В Бургас е и най-голямата руска общност в страната. По-голямата част от тези наши съграждани посещават масовите български училища. Възпитанието в училище е насочено към толерантност още от началния курс и детската градина. Можем да се похвалим, че до момента нямаме регистрирани престъпления, мотивирани от расова, верска или етническа омраза сред малолетните и непълнолетните.
3. Конкретни мерки (дейности и инициативи), предприети по социална закрила на малолетни и непълнолетни, нуждаещи се от помощ (чл. 10 от ЗБППМН).
3.1. Брой деца с противообществени прояви, насочени от МКБППМН към Дирекциите за социално подпомагане и отдел закрила на детето (ОЗД) за предоставяне на мерки за закрила и конкретни социални услуги. 

През годината сме подали пет сигнала за неглижирани от семейството деца с противообществени прояви. На родителите е оказано съдействие, за да попълнят документите за получаване на помощи за децата си от Д“СП“, в рамките на повече от 30 случая. При консултирането на тези семейства се работи за мотивацията на родителите да изпращат децата си на училище редовно като превенция за ранното им отпадане от образователната система.
3.2. Взаимодействие на МКБППМН с ВУИ (възпитателно училище-интернат) и СПИ (социално-педагогически интернат), поправителни домове. Дейност с напусналите тези заведения и условно осъдени:
Настанени деца в предходни години във ВУИ – Ракитово: 3 момчета и в СПИ – Варненци: 3 момчета; СПИ – Драгоданово – 1 момиче. 
През 2015 г. излязоха решенията за настаняване в СПИ на още две момчета в СПИ – Драгоданово. Имаме и едно предложение за настаняване в СПИ, което от Районен съд беше заменено с други мерки по Закона за БППМН.
За успеха и процеса на корекционно-възпитателната работа поддържаме контакт с директорите на тези заведения. За децата, които са от семейства, обикновено се налага искане на разрешение за пускането им в домашен отпуск по време на установените от МОН ваканции за учениците. На децата, на които такъв отпуск е разрешен, веднага се назначава обществен възпитател, който работи с детето и семейството по време на домашния отпуск. 
През 2015 г. МКБППМН посети ВУИ – Ракитово, като се запознахме на място с методите на корекционно възпитание, водихме индивидуални разговори и с децата, които са изпратени от нас. Закупихме федербали, карти за игра, „Не се сърди човече“ и други, които предоставихме на възпитателното училище. Разгледахме специализираната им стая за терапия чрез музика, учениците с радост ни показаха животни, за които се грижат – зайци, кокошки, куче и др. Радват се, че имат тези животни, споделиха за различни курсове по дървообратоване които имат и за това, че ходят редовно на училище и един ден ще имат диплома, както и сертификат за дърводелец. Имаха променено отношение към проявите, заради които им е наложена мярката.
През 2012 г. беше договорена съвместна работа с Началника на Областното звено „Изпълнение на наказанията“ – гр. Бургас, като експериментално е сформирана група по арт-терапия с непълнолетните осъдени младежи, на които е наложено наказание – пробация, подписка или работа с пробационен служител. Експериментът се превърна в добър опит, който продължи и през следващите години, включително и през 2015 г.
Вече се отчитат положителните резултати и позитивна промяна при младежите. Улеснява се работата и на пробационните служители, както и на обществените възпитатели, работещи с младежите, тъй като се създава екип, който работи в една посока – качествена корективна промяна на младежите и повишен родителски капацитет на семействата им.
3.3. Предложения за предсрочно прекратяване на престоя във ВУИ и СПИ (брой и причини). Какви резултати са постигнати?

Настанените ни деца са между 14 и 18 г. възраст, като обикновено прекратяването на престоя е поради навършване на пълнолетие. През 2015 г. изтече едногодишният срок, определен от Районен съд – Бургас на едно момче, настанено във ВУИ – Ракитово. В края на 2015 година той подписа доброволно декларация да бъде удължен срока на престоя му до края на учебната 2015/2016 г. Това ще му даде възможност да завърши учебната година, през която изучава и дървообработване и ще получи сертификат за дърводелец в края учебната година. Изтече и законово установения престой от три години на момче, настанено от нас в СПИ – Варненци. Той също подписа декларация да остане в училището, където желае да завърши образованието си. 
В тези училища настанените деца продължават образованието си, прекъснато преди настаняването. Имайки предвид особеностите на маргиналната общност, фактът,  че при всички настанени деца образованието не е семейна ценност и с оглед придобиване на образователна степен, както и положително корекционно-възпитателно въздействие, смятаме, че не е необходимо предсрочно прекратяване на престоя им. Ние разрешаваме по време да ваканциите тези младежи да бъдат при семействата си, с цел да се запазят вътресейните взаимоотношения.
3.4. Участие на секретаря на МК в заседания по чл. 31, ал. 1 от ЗБППМН на педагогически съвети във ВУИ и СПИ. 
Ако не е участвал – по какви причини?

През 2015 г. участвахме в педагогически съвет на ВУИ – Ракитово, където имаме настанени три момчета. Не сме участвали в педагогически съвети на СПИ. Обмен на информация, касаеща настанените деца, се осъществява по телефона, по електроннен път и чрез услугите на обществената поща. Информацията касае училищна успеваемост, позитивна промяна, придобити навици, свързани с режима в дома, учене и хигиена. 
3.5. Предприети конкретни мерки за социална подкрепа на малолетни и непълнолетни, пребивавали в СПИ, ВУИ, ПД, приюти за безнадзорни деца и условно осъдени за продължаване на образованието, уреждане на битови и социални проблеми, съдействие за намиране на работа. 
Към Комисията работят обществени възпитатели, които са сертифицирани кариерни консултанти. Освен това на територията на града от три години има открит Център за кариерно ориентиране, с който тясно си сътрудничим. Предоставяме индивидуална консултация на тези младежи, като им оказваме помощ при изготвянето на автобиография, мотивационно писмо и регистрация в Бюрото по труда. От началото на 2015 г. работим тясно и с кейс-мениджъра на Бюрото по труда, към когото насочваме наши младежи за включване в професионални курсове, изготвяне на трудова характеристика и помощ за включване в интервюта за работа. Община Бургас дава възможност на младежите, излизащи от институция да кандидатстват за общински жилища. Одобрените лица се настаняват по няколко души в едно жилище, така успяват да покриват по-лесно разходите за ток, вода и парно. Дава еднократна парична помощ на социално слабите младежи, като помощта е индивидуална, а размера се определя на комисия в зависимост от индивидуалните нужди и се гласува на общинска сесия. Голяма част от тези младежи са навършили 18 години, но са били част от работата на МКБППМН, поради което получават и нашата подкрепа, а и те сами ни търсят за помощ.
3.6. Създаден е поименен регистър на всички неучещи и неработещи непълнолетни в общината (района), освободени от СПИ, ВУИ, ПД, както и на условно осъдени, в съответствие с Указанието на ЦКБППМН (Писмо № 73 от 25.09.2009 г.).?

	Категория

неучащи и неработещи непълнолетни
	Общ

брой
	Брой 

продължили образованието си
	Брой на обхванати в обучения и програми за квалификация
	Брой на професионално консултирани и ориентирани
	Брой на започналите работа

	Неучащи и неработещи, напуснали СПИ
	0
	
	
	
	

	Неучащи и неработещи, напуснали ВУИ
	0
	
	
	
	

	Неучащи и неработещи, освободени от ПД
	0
	
	
	
	

	Условно осъдени
	0
	
	
	
	0

	Осъдени на пробация
	8
	0
	1
	0
	3


Младежите, освободени от СПИ и ВУИ, са освободени, поради навършване на пълнолетие. Голяма част от условно осъдените, въпреки проведените консултации, не желаят да продължат образованието си. Основна причина за това е, че една част от тях вече имат собствени семейства и деца, въпреки че са непълнолетни, а други активно се грижат за прехраната на многолюдните си семейства, от които произлизат, основно с почасова работа и неквалифициран труд. 
4. Как МКБППМН се информира за условно осъдените и осъдените на пробация непълнолетни?

· информация от съда – за всеки един осъден непълнолетен в МКБППМН при Община Бургас получаваме писмено информация от съда и заверено копие от съдебното решение:

· справка в съда – при необходимост искаме справка от съда, каквато никога не е била отказвана, както и МКБППМН никога не е отказвала да изготвя справки за съда, касаещи непълнолетни, на които предстои съдебно производство.
От 2014 г. представител на Областното звено „Изпълнение на наказанията“ – гр. Бургас е член на Местната комисия, като с него редовно се обменя информация за осъдените непълнолетни. От своя страна, също от 2014 г., секретарят на МКБППМН влиза в заседанията на междуинституционален екип за работа с непълнолетни, осъдени на пробация, за съгласуване на индивидуалните планове за работа с тях и текущи проблеми. Този екип заседава веднъж на три месеца. В него влизат и представители на ОЗД и обединяващия ИДПС.
5. Брой случаи след условно осъждане на непълнолетни, при които съдът е информирал МКБППМН за организиране на възпитателни грижи.

През 2015 г. не сме били информирани от страна на съда да бъдат организирани възпитателни грижи, тъй като в повечето случаи съдът налага мярка „работа с пробационен служител“, което на практика дублира работата на обществения възпитател. Всички юристи, с които до сега е работила МКБППМН при Община Бургас са на мнение, че за едно и също деяние е противозаконно да има две разглеждания, независимо, че едното е съдебно, а другото от възпитателен характер. В МКБППМН при Община Бургас обществен възпитател и пробационен служител работят съвместно само в случаите, в които се отнася за две различни деяния, съответно гледани в съда и на възпитателно дело при МКБППМН.
Отделно секретарят на МКБППМН участва в обсъждането и утвърждаването на индивидуалните планове за работа с осъдените непълнолетни към областно звено „Изпълнение на наказанията“.
6. Какво конкретно съдействие е оказала МКБППМН на органите по образованието за обхващане на подлежащите на задължително образование деца и за тяхното неотпадане от училище?
В Община Бургас длъжността на секретаря на МКБППМН е позиционирана в Дирекция „Образование и демографски въпроси“. В състава на Комисията има експерт от Регионалния инспекторат по образование. Осъществява се непрекъснат диалог по отношение на децата, които са застрашени от отпадане и имат проблеми в училище, по отношение на деца, които са отпаднали и не желаят да бъдат записани в училището по местоживеене. След установен диалог с директорите на съответните училища, стремежът е в посока взаимен компромис и решаване на проблема в полза на детето.
До края на месец август в ОУ „Христо Ботев“ в кв. „Победа“, където учат деца предимно от малцинствени общности, като превантивна мярка от ранно отпадане от училище, се осъществява ежеседмична консултация на родители и ученици от обществен възпитател, като директорът на училището е предоставил пространство за това.
МКБППМН съдейства на органите по образованието за обхващане на подлежащите на задължително образование, като подава информация на Дирекция „Образование”, които налагат глоби на родителите по чл. 47 и 48 от Закона за народната просвета. През 2012 година са съставени 34 акта, на родители, които не са записали децата си в училище, през 2013 г. са съставени 27 акта, през 2014 г. – 37, а през отчетната 2015 г. са съставени 16 акта.
7. Какви конкретни дейности за контрол и подпомагане на родителите, настойници и попечители, които срещат затруднения при възпитанието на децата си (брой, образователни, социални, здравни и други мерки) са извършени? Какви резултати са постигнати?

МКБППМН организира ежеседмични консултации на родители в консултативните си кабинети. 

Всички обществени възпитатели консултират семействата на децата, с които работят през целия период на наложената възпитателна мярка.

В комисията е назначен обществен възпитател, който съвместява и работа като здравен медиатор, назначен в Дирекция „Здравеопазване, социални дейности, превенции и спорт“. Работи на терен в кв. „Победа“, където концентрирано живее население от ромски произход. Той посредничи между родителя, детето и личния лекар.  Целта е информираност по отношение на ваксините и недопускане на тяхното пропускане. За нас тази позиция е много ценна, тъй като колегата познава и контингента ни от извършители на противообществени прояви и по-специално при момичетата редовно включваме малолетни и непълнолетни в осъществяваните здравно-информационни кампании за семейно планиране и сексуално здраве. Осъществява се и патронаж на рисковите групи, който включва бременни млади майки, в т.ч. и непълнолетни момичета с противообществени прояви, които се обучават как да износят безопасно бебето по време на бременността, режим на хранене след раждането, създаване на правилен дневен режим и процес на възпитание. Младите момичета и млади майки се запознават с възможността от използването на спирали, като средство за предпазване от нежелана бременност. В резултат на този труд в кв. „Победа“ вече няма необхванати деца от личен лекар. 
Целта на обществения възпитател (медиатор) е да разяснява акцентите в общинската политика по отношение на малцинствените общности на достъпен език (когато се налага и на майчин език), като това включва информираност по всички въпроси – здравеопазване, образование, социални дейности и превенция на асоциалното поведение.
През 2015 г. МКБППМН лобира пред Министерство на младежта и спорта за отпускане на стипендия на един ученик от Спортното училище по наредбата за даровитите деца. Момчето живее само с майка си, която е безработна. В същото време е национален златен медалист от три поредни турнира по вдигане на тежести. В опитите си да издържа семейството извършител противообществена проява. В момента получава стипендия от Министерство на младежта и спорта, както и психологическа подкрепа от обществен възпитател.
ІІІ. ВЪЗПИТАТЕЛНИ ДЕЛА
1. Какви проблеми най-често има при образуването и разглеждането на възпитателните дела и изпълнението на възпитателните мерки?

Образуването на едно възпитателно дело е свързано с изготвянето на доклад (социално-педагогическа характеристика). На това ниво в предишните години бяха налице проблеми при изготвянето на доклади на деца, живеещи в ромските махали. Често на един адрес са регистрирани над десет фамилии. Голяма част от тези деца са с двойни имена – българско по документи и турско, с което комуникират в общността. Те нямат документи за самоличност, изгубени са актовете им за раждане и много често ни се налага да изискваме такава документация от Отдел „Гражданска регистрация и административно обслужване”, за да потвърдим самоличността на лицата. През 2012 г. с назначаването на здравния медиатор за обществен възпитател този проблем намаля значително. Той комуникира със семействата на децата на майчин език (турски и ромски). Работи и с малцинствените групи от околните селища, които са на отчет към МКБППМН – с. Равнец, м.с. Мина Черно море и др.
Имаме затруднения, свързани с враждебно отношение и заплахи, незачитане на институцията и др. В тези случаи се обръщаме за съдействие към инспекторите от Детска педагогическа стая, които изцяло ни съдействат.

За всяко възпитателно дело изпращаме писмо-покана до детето и родителите, съгласно инструкциите за образуване и провеждане на възпитателното дело. На този етап проблемите са свързани с неграмотността на семействата и децата при голяма част от извършителите на противообществени прояви. Заради този проблем въведохме практиката да се обхождат на адрес извършителите на прояви от маргинални общности, като поканата им се връчва на ръка и подробно им се обяснява кога и къде трябва да се явят.
Разглеждането на възпитателно дело от първи път е възпрепятствано (умишлено или не) по причини, свързани с неявяването на детето или родителя (родителите), а много често и двете. В тези случаи разглеждането на възпитателното дело се отлага за друга дата. Междувременно органите на полицията се уведомяват писмено и се търси съдействие, съгласно ЗБППМН, за второто насрочено възпитателно дело. Родителите са посетени от инспектор детска педагогическа стая и получават призовка, освен писмото от страна на МКБППМН.

Неявяването на призованите отдалечава деянието от възпитателната мярка и намалява възпитателния ефект. Много често по тази причина ни се налага и прекратяване на възпитателното дело по чл. 13 б от ЗБППМН, тъй като са изтекли шест месеца от деянието или от издаване на прокурорското постановление, според което преписката е изпратена в МКБППМН за налагане на възпитателни мерки по ЗБППМН. Има и случаи, в които са изминали повече от година от извършването на деянието до издаване на прокурорското постановление, в които възниква дилемата, дали да бъде образувано възпитателно дело или да бъде прекратено по чл. 13 б. Клаузата в Закона за БППМН, която упоменава прекратяване на възпитателното дело, ако са изтекли 6 месеца от деянието или 6 месеца от прокурорското постановление, често е оспорвана от адвокати на непълнолетните, защото много често се случва да са изтекли 6 месеца от деянието още преди издаване на прокурорско постановление.

На последно място по процедура, но не на последно място по важност, са затрудненията при изпълнение на наложените възпитателни мерки по чл. 13, ал. 1, т.1 – 10 и 11 от ЗБППМН. Най-големи затруднения възникват по отношение изпълнението на т. 5 „поставяне под възпитателен надзор на обществен възпитател” и т. 10 „задължаване на непълнолетния да извърши определена работа в полза на обществото”. По отношение на първата наложената мярка се омаловажава от страна на децата и техните родители. Има случаи при които се стига до пълен отказ за изпълнение на мярката. В тези случаи ние сме принудени да организираме съвместна работа с инспектор Детска педагогическа стая. 
2. Конкретни случаи, когато представители на ДСП – ОЗД не са участвали при разглеждането на възпитателни дела – брой и причини:

Въпреки големия брой разгледани възпитателни дела, нямаме случаи, в които представители на ОЗД да не са участвали в разглеждането на възпитателното дело.
3. Допускани нарушения (вид и брой), констатирани от прокуратурата и съда при процедурите по образуването и разглеждането на възпитателните дела и налагане на възпитателните мерки и мерките по чл. 13 и мерките по чл. 15 от ЗБППМН. Предписания от прокуратурата и съда и предприети мерки за недопускане на повторни нарушения. 

През месец ноември се извърши цялостна проверка на дейността на МКБППМН от страна на Районна прокуратура – Бургас, в следствие на което бяха направени следните предписания:
3.1. Да се създаде организация по техническо и кадрово обезпечаване дейността на секретаря на МКБППМН, доколкото това е обвързано с поддържането на документалната наличност по преписките и делата, което е предпоставка за по-ефективно изпълнение на дейността на Комисията.

3.2. Да се въведе нарочна описна книга на постъпващите сигнали в Комисията по смисъла на чл. 16, ал. 1 от ЗБППМН, които да са подредени по хронологичен ред на постъпването им и да следват номерацията на последващата документация, придружаваща или постъпваща по преписката, респективно делото.

В МКБППМН – Бургас от 2008 г. описа на документацията е в електронен вариант, за което има нарочно разработена и усвоена програма. Такава описна книга, която е съобразена със закона напълно ще преповтори написаното в програмата, но на пленарно съвещание на комисията взехме решение да се съобразим с предписанието и да записваме постъпващите преписки и в описна книга на хартиен носител.

3.3. Въвжедане на форма на възлагане на проверка по сигнала по смисъла на чл. 16, ал. 2 от ЗБППМН, от която да е видно, че е възложена такава, което ще позволи да се проследи спазен ли е законоустановения срок за извършването й.

3.4. Въвеждане на нарочен писмен акт за насрочване на възпитателното дело, съобразно чл. 16, ал. 5, т. 1 от ЗБППМН, от който да е видно, че е спазен едномесечния срок от образуването на делото.

3.5. В писменото уведомление по чл. 16, ал.6 от ЗБППМН до участниците в разглеждането на възпитателното дело да се укаже изрично предоставената им от Закона възможност да се запознаят с докладите по чл. 16, ал. 4, т. 2 от ЗБППМН и по чл. 21, ал. 1 от ЗЗД.

Във формата, която до момента ползвахме е посочено, че може да се запознаят с материалите по делото. В новата форма, която разработихме след проверката изрично се подчертали възможността за докладите по чл. 15 и чл. 21.
3.6. В мотивите на изготвеното от МКБППМН решение да намерят място съображенията по всички обстоятелства по чл. 21, ал. 1 от ЗБППМН.

3.7. При налагане на възпитателната мярка от МКБППМН да се посочват всички изискуеми реквизити, визирани в чл. 13, ал. 4 – ал. 10 от ЗБППМН.

3.8. Протоколите, водени на заседанията на комисията по разглеждане на възпитателното дело да отразяват стриктно всички данни по чл. 20, ал. 8, от ЗБППМН, както и последователността на действията, визирани в чл. 20, ал. 1 – ал. 7 от ЗБППМН.

3.9. Преписката или възпитателното дело следва да съдържат респективно към тях да бъде прикрепена цялата документация по движението им.

Всички предписания бяха подробно обсъждани на пленарно заседание, след което се разработиха нови бланки за решенията и протоколите, като беше въведена описна книга на хартиен носител. Съобразили сме се с всички предписания на Районна прокуратура – Бургас.
4. Какви трудности при привеждането в изпълнение на мерките по чл. 13 от ЗБППМН срещате и какви са причините?

Единствената трудност, която срещаме е неявяването на предварително уговорените срещи по т. 5. Като срещано оправдание се изтъква факта, че родителите/ученикът са забравили за срещата. В тези случаи се осъществява предоговаряне и насрочване на нова среща.

5. Срещате ли трудности при привеждането в изпълнение на мерките по чл. 15 от ЗБППМН? Причини за тях.

Не сме имали такива трудности. 
6. На колко деца през 2015 г. са разглеждани повече от едно възпитателно дело? Причини за това.

През 2015 г. сме разглеждали повече от едно възпитателно дело на 30 деца. Причините за това са различни за всеки случай и строго индивидуални. Често това е попадане в криминогенна среда; склоняване към извършване на противообществени прояви от страна на семейството; дефицит на внимание от страна на близките; проблеми в общуването, а в повечето случаи съвкупност от повече от една причини. Това са и случаите, в които се опитваме да работим екипно със социалните служби, с отдел „Закрила на детето“ и педагогическите съветници в училище. Усилията са обединени в посока намиране и преодоляване на причините, довели до девиантно поведение.
6.1. Какви мерки са наложени на първото дело?

Наложените възпитателни мерки на първото дело са различни: „предупреждение“, „поставяне под възпитателен надзор на обществен възпитател“, „забрана на непълнолетния да се среща и осъществява контакти с определени лица“, „задължаване да участва в консултации, обучения и програми за преодоляване на отклоненията в поведението“ и др.  Тъй като няма как да се знае дали ще последват други противообществени прояви,  докладът (социално-педагогическа характеристика) е достатъчен ориентир, че се касае за деца в риск. Дългогодишният опит на специалистите, ангажирани с разглеждането на възпитателни дела, им помага в най-голяма степен да наложат правилната мярка.  
6.2. Какви мерки са били наложени на последващите дела?

Във всички случаи, когато имаме повторна противообществена проява, задължително налагаме възпитателна мярка по чл. 13, ал. 1
 т. 5 „поставяне под възпитателен надзор на обществен възпитател“. Включват се също и консултации на родителите в консултативните кабинети, кариерно консултиране на децата, консултация с психолог, както и мярка по чл. 13, ал. 1, т. 3 „задължаване да участва в консултации, обучения и програми за преодоляване на отклоненията в поведението“. По тази мярка често се работи съвместно с експертите от Превантивно-информационния център на Община Бургас (когато се касае за здравно образование; превенция на СПИН и полово предавани болести, превенция на наркомании; проблеми със самоопределянето на половата принадлежност; превенция на ранно забременяване). В по-тежките случаи, при които се касае за употреба и разпространение на наркотични вещества се насочват към Областния съвет по наркотични вещества за индивидуална работа и включване в програми, свързани с превенция на наркоманиите. Посещават и общински спортен комплекс, за преодоляване на отклоненията в поведението чрез спорт.
7. Прилаган ли е чл. 25 от ЗБППМН (ако не е прилаган – защо?). Какви резултати са постигнати.

Чл. 25 от ЗБППМН гласи, че: „Който не изпълни решение на местните комисии за борба срещу противообществените прояви на малолетните и непълнолетните, се наказва с глоба от 50 до 1000 лв.”


Голяма част от децата, извършители на противообществени прояви, принадлежат към социално слаби семейства (самотни родители; трайно безработни родители; деца отглеждани от близки и роднини). В тези случаи мярката по чл. 25 от ЗБППМН се оказва  неефикасна. Опитът показва, че отново децата са потърпевши от налагането на тази мярка, защото са принудени от семейството сами да намерят парите за глобата (често отново от кражба или организирана просия).

Когато има случаи на отказ да се изпълнява възпитателна мярка, на родителите се разяснява възможността, която законът предоставя с налагането на този член за финансова санкция и във всички досегашни случаи този разговор е бил с положителен резултат. Целта е не да се накаже семейството, а да му се помогне при преодоляването на проблемите, при зачитане на най-добрия интерес на детето.

ІV. КОНСУЛТАТИВНИ КАБИНЕТИ И ЦЕНТРОВЕ ЗА ПРЕВЕНЦИЯ
1. Конкретно наименование на помощния орган.

Разполагаме с един Консултативен център на МКБППМН, който обслужва централна градска част и кварталите – „Лазур“, „Изгрев“, „Братя Миладинови“, „Зорница“, „Банево“, „Ветрен“ „Долно Езерово“, както и околните селища, принадлежащи към Община Бургас.

Освен Консултативния център имаме разкрити още два кабинета. Един в Териториална дирекция „Възраждане“, който обслужва кв. „Меден рудник“ и кв. „Горно Езерово“ и един в ОУ „Христо Ботев“ – кв. „Победа”, който обслужва само  учениците и родителите от училището. Имаме предоставено пространство в офиса на Фондация „Обединен ромски съюз”, където консултираме деца и младежи и техните семейства от кв. „Победа”  и кв. „Акациите”. 
2. Кратко описание на дейността – превенция, брой консултирани деца и родители.

В така направеното разпределение по квартали се разглеждат и възпитателните дела. Този опит се оказа много ефективен, защото ползваме съдействието на ИДПС, който в повечето случаи присъства на делото и още с взимането на решение за налагане на възпитателна мярка е информиран каква е тя. От друга страна той съблюдава за спазването на реда и дисциплината по време на делото. Кабинетите се използват и за консултативната дейност, като в тях консултираме децата и семействата, насочени по чл. 13, ал. 1, т. 3, както и такива, изпратени от директорите на училищата като превантивна мярка от страна на училищните комисии и разбира се всички семейства, които доброволно са ни потърсили за помощ и подкрепа при проблеми, възникнали вътре в семейството. 

Консултативният център на МКБППМН се посещава от цели класове от различни училища, които идват по инициатива на самите училища и се запознават с работата на комисията, като научават кое е правилно и кое не е правилно, какво е противообществена проява, кое наричаме престъпление, какви наказания се предвиждат в закона за различни престъпления съгласно Наказателния кодекс и съгласно ЗБППМН. Провеждат се интерактивни занимания, в които децата се учат как да излязат от конфликтна ситуация и как да реагират. Такива обучения провеждаме и на място в самите училища.
В Консултативния център се провеждат и заниманията по арт терапия.
Голяма част от обществените възпитатели започнаха да ползват центъра за срещи с децата, над които упражняват възпитателен контрол, както и с техните родители. Първите срещи задължително се провеждат в дома на детето, но след това се практикува срещите да бъдат реализирани в консултативния център.
Във всички кабинети общо са преминали 286 души през годината.

3. Брой приведени мерки в изпълнение чрез центровете и кабинетите:

3.1. По чл. 13, ал. 1, т. 3 от ЗБППМН – на 11 деца;

3.2. По чл. 15, ал. 1 т. 2 от ЗБПМН – не сме налагали специално тази мярка по закона, но сме препоръчвали консултации и семействата са се включвали в такива на доброволен принцип. Имаме консултирани около 63 родители/попечители. Голяма част от тях са от кв. „Победа“.
4. Брой случаи, при които изпълнението на възпитателни мерки по чл. 13 чрез центъра (консултативния кабинет) са се оказали резултатни за неизвършването на нови противообществени прояви.
В нашата комисия, обикновено т. 3 от чл. 13 почти не е налагана самостоятелно. Тя е в комбинация с т. 1, т. 5, т. 7 и др. в зависимост от конкретния случай. Смятаме, че комплексната работа е по-ефективна. Това означава, че освен посещението на център, те се срещат и с обществен възпитател. Затова не водим отделна статистика за случаи, повлияни само от работата на кабинетите.

5. Брой случаи, при които изпълнението на мерките спрямо родителите по чл. 15 чрез центъра (консултативния кабинет) са се оказали резултатни за позитивна промяна на родителското им поведение.

Не сме налагали мерки от задължителен характер по чл. 15. За нас е по-важно хората да ни припознават като институция, към която могат да се обърнат за помощ и с която спокойно могат да споделят проблемите си.
6. Брой насочени деца превантивно от МКБППМН към центъра (консултативния кабинет). 
Около 90 деца са насочени превантивно към центъра и кабинетите.

7. Брой родители, превантивно насочени към центъра (консултативния кабинет).

Около 60 родители са преминали през консултативния кабинет.

8. Брой деца, консултирани в центъра за превенция (консултативния кабинет) освен в изпълнение на мярката по чл. 13, ал. 1, т. 3.

Упоменатите в т. 6 деца (90) са консултирани извън мярката по чл. 13, ал. 1, т. 3.

9. Брой родители, консултирани в центъра за превенция  (консултативния кабинет) освен мярката по чл. 15, т. 2

Всички консултирани родители, упоменати в по-горните точки са извън мярката по чл. 15, т. 2. 

10. Какви проблеми в дейността на центъра за превенция (консултативния кабинет) срещате?

Не са установени непреодолими проблеми. Ако в течение на работата възникне проблем, той се обсъжда на общо събрание на комисията и винаги до момента се намира адекватно и ефективно решение. През 2015 г. се направи основен ремонт на Консултативния център на МКБППМН, който придоби много уютен вид. Вече се отоплява, което позволи пълноценното му използване и през студените месеци.
V. ОБЩЕСТВЕНИ ВЪЗПИТАТЕЛИ.

	Година
	Плануван брой обществени възпитатели, утвърдени от МФ по Закона за държавния бюджет
	Реално усвоени бройки обществени възпитатели за съответната година
	Изразходвани средства по Наредба № 2 на ЦКБППМН

	2015
	24
	24
	34 800

	2016
	24
	ХХХ
	ХХХ

	Прогноза за 2017
	24
	ХХХ
	ХХХ


1. Какъв контрол конкретно върху дейността на обществените възпитатели по ЗБППМН, отчетността по Наредба № 2 на Председателя на ЦКБППМН и Статута на обществения възпитател е упражняван?
Комисията работи през годината в началото с 23 възпитатели, като през март достигна 24-ма обществени възпитатели. Секретарят на комисията осъществява ежедневен контрол върху дейността на обществените възпитатели съгласно ЗБППМН и Статута на обществените възпитатели. Всеки месец изготвя и представя доклади за дейността им пред Председателя на Комисията. Освен това прави проверки за реалността на декларираните срещи с децата, родителите и длъжностните лица. Ефективността на работата се оценява според постигнатата/непостигната позитивна промяна в поведението на детето. Изисква се подробна отчетност от страна на възпитателите за проведените срещи, поставените цели и приоритети на работа в дългосрочен и краткосрочен план. Създаден е единен модел за отчетите на възпитателите и се следи за тяхното коректно прилагане и спазване. Въведени са бланки за удостоверяване на проведените срещи с длъжностни лица и хора, имащи отношение към детето. Всеки месец се провеждат заседания за обратна връзка; обсъждане на проблемни случаи и супервизия на възпитателите.
2. Какви проблеми (посочете конкретно) среща местната комисия при изразходване на средствата за материално стимулиране на обществените възпитатели?

В МКБППМН – Община Бургас са въведени точни правила за определяне хонорарите на обществените възпитатели, приети на редовно заседание на пленарния състав на комисията. Всички обществени възпитатели са запознати с тях. Всеки получава материално стимулиране, съответстващо на положения труд и постигнатите резултати. Няма предпоставки за създадени проблеми при изразходването на средствата от страна на Община Бургас.

3. Колко и какви квалификационни дейности са проведени с обществените възпитатели? От кого са организирани и по чия инициатива.

Обществените възпитатели всеки месец са супервизирани от секретаря на МКБППМН, който е специално обучен за това на методически семинар, организиран от ЦКБППМН. На ежемесечните съвещания получават насоки и материали, свързани с методиката на работа, за набавянето на които се грижи съставът на цялата комисия.
През 2015 г. всички възпитатели преминаха обучение в Областния съвет по наркотични вещества. На това обучение научиха как да разпознават симптомите от употреба на психотропни вещества, зависимостите, които се получават, а и как биха могли да бъдат полезни на родителите и къде да ги насочат. Освен това се запознаха с новите дизайнерски дроги, които са хит сред младежите и симптоматиките от тях.

Обществените възпитатели и членовете на комисията посетиха също ВУИ – Ракитово, където се проведе среща с персонала на дома – директор, психолог, възпитатели и учители. Бяха запознати с правилата и начина на функциониране на институцията.

Обществените възпитатели и членовете на комисията направиха обмяна на опит с МКБППМН – Велинград. От двете страни бяха представени опит и добри практики, които след това бяха дискутирани.

Възпитателите преминаха през арт терапевтична практика и музикотерапия от колегите, които водят тези практики при децата. Така освен личностно изчистване на емоционални негативи, придобити по време на работа, добиха и представа за естеството на практики, които се прилагат на техните възпитаници.

Всички дейности бяха организирани от секретаря на комисията, като преди това бяха обсъдени на редовно пленарно заседание и заложени в плана за работа на 2015 г. 

4. Колко обществени възпитатели са участвали в тези дейности?

В организираните дейности участваха всички 24 обществени възпитатели. 
5. Има ли случаи на намеса от кметове на общини и други лица, извън местната комисия, в подбора и определянето на обществените възпитатели?

В МКБППМН – Община Бургас подборът и определянето на обществените възпитатели е изключително право на самата Комисия и до сега не е имало случаи на намеса отвън.

VІ. КОНТРОЛНА ДЕЙНОСТ НА МЕСТНАТА КОМИСИЯ.

1. Какъв контрол е упражняван от МКБППМН върху намиращите се на територията на общината ДПС, СПИ, ВУИ, ДВНМН, ПД, приюти за безнадзорни деца. Констатации и резултати.
На територията на Община Бургас има 4 районни управления на полицията в които работят 5 инспектори - детска педагогическа стая.  Има два кабинета на инспектор Детска педагогическа стая, които са изнесени извън районното управление. В кметството на ж.к. „Меден рудник“ кабинета се използва съвместно от ИДПС и МКБППМН.
В гр. Бургас е позициониран Дом за временно настаняване на малолетни и непълнолетни (ДВНМН), в който работят 10 служители през 2015 г. Той обслужва областите Бургас, Ямбол и Сливен. 
През 2015 г. през дома са преминали общо 156, от които 71 са от община Бургас. От общо преминалите 33 деца са малолетни и 123 непълнолетни.

ДВНМН изпитва затруднения при корекционно-възпитателната си работа, поради неравностойно намален щат в сравнение с другите ДВНМН в страната. Нямат назначен психолог и фелдшер, каквито има в другите домове.
На територията на Община Бургас няма СПИ, ВУИ, ПД и приюти за деца. Въпреки това е поддържана редовна връзка с институциите извън областта, в които има настанени наши деца.

МКБППМН  поддържа добри професионални взаимоотношения и работи екипно с всички инспектори от детска педагогическа стая и със служителите на ДВНМН.

Председателят на МКБППМН е председател и на Комисия за детето. Секретарят на МКБППМН е член на Комисията за детето, както и на Местната комисия за борба с трафика на хора. Много често функциите на трите комисии се преплитат, а целите са еднопосочни, затова комисиите си партнират и работят екипно. 

2. Какъв контрол е упражняван върху дейността на настойниците и попечителите. Какво е констатирано и какви са резултатите?

През комисията са преминали 6 деца, отглеждани от настойници и попечители. В повечето случаи настойниците/попечителите са баби, дядовци и лели на децата. Касае се за разделени родители или заминали на работа в чужбина. Във всички случаи, обаче, настойниците са в тежко финансово състояние – безработни или със социални пенсии. Контролът върху настойниците основно се осъществява от Отдел „Закрила на детето”. МКБППМН работи с настойниците (като с родители), когато има наложена възпитателна мярка на детето по чл. 13, ал. 1, т. 5.
3. Упражняван ли е контрол върху режима и условията на работа, установени за непълнолетните? Констатации и резултати. 
Нямаме констатирани нарушения.


4. Колко на брой и какви проверки са извършени самостоятелно или съвместно с други органи за посещаване на малолетни и непълнолетни в питейни и хазартни заведения, дискотеки, барове, нощни и интернет клубове след определения вечерен час?

Органите на полицията в общината извършват редовни проверки за посещаване на питейни и хазартни заведения, дискотеки, барове, нощни и интернет клубове от страна на малолетни и непълнолетни след определения вечерен час. Често в екипите се включват представители на МКБППМН и Отдел „Закрила на детето“ към Д”СП”. 

През отчетния период проверки са правени по два пъти месечно през цялата година.
Констатираните нарушения са предимно през летния сезон, съставени са 5 акта на родители на непълнолетни, допуснали децата им да бъдат в питейни заведения след определения вечерен час.

5. Какво е участието на местната комисия в обходи на мобилни групи за установяване на скитащи и просещи деца. Какво е констатирано, какво е предприето и какви са резултатите от предприетите действия? Да се посочи конкретно.
През цялата година се прави ежеседмичен обход за установяване на скитащи и просещи деца. При установяване на системност (над четири пъти) се  образуват досъдебни производства и внасят преписки срещу родители, склонявали децата си към просия. За миналата година няма осъдени родители по чл. 189 от НК. Няма осъдени заради думата „системност“, която фигурира в законодателството. Дори и когато се установят деца, които скитат и просят, то те трябва да бъдат установени най-малко четири пъти, за да може да бъдат подведени под съдебна отговорност техните родители. Законодателството не дава възможност за ефективна санкция, която да води до положителен резултат. Относно такива родители е необходимо да съществуват по-рестриктивни мерки. Досегашния опит доказва, че осъдените родители не са променили начина си на живот.


При всички организирани обходи сме канени от страна на ДПС за съвместно участие в акцията. В случаите, когато сме били възпрепятствани да участваме, ни е предоставяна информация.

6. Какви проблеми среща местната комисия при осъществяване на контрола?


Тъй като акциите са съвместни с органите на реда нямаме непреодолими проблеми при осъществяването на контрола.

7. Сезирани ли са компетентните органи при нарушения? Кои органи и за какви нарушения?


ЗАДЪЛЖИТЕЛНО за всяко констатирано дете в риск са уведомени Отдел „Закрила на детето“ и Прокуратурата.
VІІ. КАКВИ  ПРЕДЛОЖЕНИЯ  Е НАПРАВИЛА МЕСТНАТА КОМИСИЯ ПРЕД МЕСТНИ И ЦЕНТРАЛНИ ОРГАНИ по проблемите на предотвратяването и противодействието на престъпността и противообществените прояви на малолетните и непълнолетните и тяхната социална защита и развитие (ако има такива) ?

През изминалата 2015 г. не са правени такива предложения.
VІІІ. ВЗАИМОДЕЙСТВИЕ НА МЕСТНИТЕ КОМИСИИ ЗА БППМН.


Посочете по-важните мероприятия, организирани по социално-превантивната и корекционно-възпитателната дейност на територията на общината със следните органи и организации:

1. Инспекторите на ДПС.

Комуникацията ни е директна. По конкретни случаи, в зависимост от местоживеенето на малолетните/непълнолетните, комуникираме с инспектора от съответното РУ на Полицията. 
МКБППМН предоставя на инспекторите ежемесечна справка за наложените възпитателни мерки на малолетни и непълнолетни правонарушители, както и справка за това кой обществен възпитател с кое конкретно дете работи (име, телефон и времетраене на надзора)
Съвместните дейности с инспекторите ДПС се плануват и обсъждат с обединяващия инспектор ДПС, който е член на МКБППМН, съгласно ЗБППМН.
От началото на 2015 г. разследващите полицаи на малолетни и непълнолетни искат задължително справка от МКБППМН за това, дали се води на отчет, разглеждани ли са възпитателни дела, и ако са разгледани, какви са наложените възпитателни мерки. За всяко едно дете, заловено като извършител на противообществена проява ние предоставяме лично досие, в което са отразени броят на възпитателните дела и съответно наложените възпитателни мерки.
2. Органите по образованието. 
Комуникацията с органите по образование не е проблем, поради факта, че Председателят на МКБППМН в Община Бургас е заместник-кмет по образование и култура, а Секретарят на Комисията е позициониран в Дирекция „Образование и демографски въпроси“. Секретарят присъства на всички (ежеседмични) оперативки на дирекцията и има директна комуникация с отговорните експерти в областта на образованието.
3. Дирекциите за социално подпомагане (отдели за закрила на детето).
В Община Бургас, началникът на Отдел „Закрила на детето“ е член на МКБППМН, също и на Комисията за детето. Комуникацията ни е директна и безпроблемна.
4. Съд, прокуратура, следствие.

С тези институции комуникацията се осъществява в писмена форма, що се отнася до непрекъснатия поток от постановления за отказ да се образува наказателно производство и насочването им към МКБППМН за налагане на възпитателни мерки.
По отношение на предложенията до съда, които се правят за настаняване във ВУИ и СПИ по чл. 13, ал.1 т. 11 и т. 13, се изготвят мотивирани предложения, като на насрочените съдебни дела МКБППМН се представлява от юриста, който е бил председател на тричленния състав, наложил тази възпитателна мярка. Той представлява комисията на всички съдебни инстанции.
5. Центрове за работа с деца, неправителствени организации, медии и др.

Редовна практика в община Бургас е да се организират работни групи, кръгли маси и др., от неправителствените организации, развиващи дейност на територията и от центровете за работа с деца. Представители на МКБППМН е канена на всички организирани събития, познава добре ръководствата им и провежда конструктивен диалог. Контактът с медиите се осъществява чрез пресцентъра на Община Бургас.
6. Какви проблеми срещате при взаимодействието с посочените институции и предприетите мерки за тяхното преодоляване?

Нямаме проблеми при взаимодействието с изброените по-горе институции, имащи отношение към детската девиация и превенция на противообществените прояви.

ІХ. КВАЛИФИКАЦИОННА ДЕЙНОСТ НА МКБППМН.
1. Брой обучителни семинара са проведени от местната комисия и теми, включени в програмите?

· Проведени са дванадесет обучителни срещи (в рамките на ежемесечните заседания на комисията), по теми, касаещи конкретната работа с децата, на които е наложена мярката „поставяне под надзор на обществен възпитател“.
През 2015 г. се организира обучителен семинар на тема: „Работа в областта на наркоманиите: състояние и практически насоки. Новият хит сред младежите – дизайнерските дроги“
Брой членове на МКБППМН, участвали в квалификационните семинари.

Участие взеха всичките 24 обществени възпитатели, както и над десет члена от Комисията.
3. Какво е участието на секретаря на МКБППМН (председателя на МКБППМН и членовете на комисията) в квалификационни форми на ЦКБППМН и други организации? Ако няма такива, какви са причините?

Секретарят участва в националното съвещание на местните комисии в гр. Хисар, организирано от ЦКБППМН. Информацията от съвещанието беше обсъдена с членовете на комисията и обществените възпитатели.

Секретарят участва в квалификационен курс на ЦКБППМН в края на 2015 г., за което получи сертификат.
Х. ИЗРАЗХОДВАНИ СРЕДСТВА ПО Наредба № 3 на ЦКБППМН за възнаграждение на членове на МКБППМН.


През годината са изразходвани 8 035 лева за възнаграждение на членове на комисията (изготвяне на социални доклади по чл. 15 и участия в съставите за разглеждане на възпитателни дела).
ХІ. Във връзка с финансовата прогноза за дейността на местните комисии за БППМН през 2017 г., предоставяме проект за необходимите средства за работата на местната комисия по следните показатели:
	Получени средства по ЗДБ за МКБППМН за 2015 г. – общо (в леда)
	Изразходвани средства от МКБППМН за 2015 г. – общо (лева)
	Получени средства по ЗДБ за МКБППМН за 2016 г. (в леда)
	Необходими средства за 2017 г. - общо

	128 250
	128 250
	134 730
	134 730


ХІІ. НАШИ ИДЕИ И ПРЕДЛОЖЕНИЯ ДО ЦКБППМН.
Нашето предложение до ЦКБППМН е свързано с обработването на статистическата информация: предлагаме да се въведе единна система и програма за обработка на данните за всички комисии, която да се поддържа от оператора на програмата и своевременно да се въвеждат новостите и измененията, направени от Националния статистически институт. Програмата следва да включва и натрупване на базата данни, както и възможност за справки по различни показатели.
При наличието на такъв продукт местните комисии биха могли да го закупуват и плащат поддръжка му от собствените си бюджети.
* ЗАБЕЛЕЖКА: 
Отчетът е разработен върху унифицирана рамка с опорни точки предоставена от ЦКБППМН при Министерски съвет.
ЙОРДАНКА АНАНИЕВА

Заместник-кмет „Култура и образование”
Председател на МКБППМН

Изготвил:
ДЕСИСЛАВА ВАСИЛЕВА
Секретар на МКБППМН

